യേശു തന്റെ ശിഷ്യന്മാർക്ക് ഉപദേശം നൽകുന്നതിന്റെ വിവരണം തുടരുന്നു. ഈ സംഭവം 5:1ലാണൂ ആരംഭിച്ചത്.

# നിങ്ങൾ ലോകത്തിന്റെ ഉപ്പാകുന്നു

“നിങ്ങൾ  ലോകത്തിലെ ജനങ്ങൾക്കാവശ്യമായ ഉപ്പാകുന്നു.“ അല്ലെങ്കിൽ, “ഭക്ഷണത്തിനു ഉപ്പ് എന്നതുപോലെ നിങ്ങൾ ലോകത്തിനു ആവശ്യമായിരിക്കുന്നു“. ഇതിന്റെ അർത്ഥം : 1)“ഉപ്പ് ഭക്ഷണത്തിനു രുചി വരുത്തുന്നതുപോലെ നിങ്ങൾ ലോകത്തിലുള്ള ജനങ്ങളുമായി ഇടപെട്ട് അവരെ നല്ലവരാക്കി മാറ്റണം“. 2) “ഉപ്പ് ഭക്ഷണസാധനങ്ങളെ കേടു കൂടാതെ സൂക്ഷിക്കുന്നതുപോലെ നിങ്ങൾ ജനങ്ങളെ ദുഷിച്ചുപോകാതെ സൂക്ഷിക്കുന്നു.“( “രൂപകം“  കാണുക).

# ഉപ്പു കാരമില്ലാതെപോയാൽ

ഇതിന്റെ അർത്ഥം : 1) “ഉപ്പിനു സാധനങ്ങളെ കേടു കൂടാതെ സൂക്ഷിക്കുന്നതിനുള്ള അതിന്റെ ഗുണവും വീര്യവും നഷ്ടപ്പെട്ടുപോയാൽ“(യു.ഡി.ബി.കാണുക); 2)“ഉപ്പിനു അതിന്റെ രസം നഷ്ടപ്പെട്ടുപോയാൽ“.

# അതിനു എന്തൊന്നുകൊണ്ടു രസം വരുത്താം?

“അതിനെ എങ്ങനെ വീണ്ടും പ്രയോജനമുള്ളതാക്കി ത്തീർക്കാം?“, അല്ലെങ്കിൽ, “അതിനെ വീണ്ടും ഉപയോഗ യോഗ്യമാക്കുന്നതിനു യാതൊരു മാർഗ്ഗവും ഇല്ല“. (“ആലങ്കാരികചോദ്യം“ കാണുക).

# പുറത്തു കളഞ്ഞിട്ടു മനുഷ്യർ  ചവിട്ടുവാൻ അല്ലാതെ

അതുപിന്നീടു മനുഷ്യർ നടന്നുപോകുന്ന വഴിയിൽ എറിഞ്ഞുകളയുവാൻ മാത്രമേ ഉപകരിക്കുകയുള്ളു“.

# നിങ്ങൾ ലോകത്തിന്റെ വെളിച്ചം ആകുന്നു

“നിങ്ങൾ ലോകത്തിലെ ജനങ്ങൾക്കു വെളിച്ചം പോലെയാകുന്നു“.

# മലമേൽ ഇരിക്കുന്ന പട്ടണം മറഞ്ഞിരിപ്പാൻ പാടില്ല

“മലമേൽ സ്ഥാപിച്ചിരിക്കുന്ന പട്ടണത്തിലെ വെളിച്ചം രാത്രിയിൽ മറച്ചുവെക്കാൻ കഴിയുന്നതല്ല“. അല്ലെങ്കിൽ, “മലമേൽ സ്ഥാപിച്ചിരിക്കുന്ന പട്ടണത്തിലെ വെളിച്ചം രാത്രിയിൽ എല്ലാവർക്കും കാണാൻ സാധിക്കുന്നു.“ (“വ്യക്തമായ വിവരങ്ങളും അന്തർലീനമായ വിവരങ്ങളും“  കാണുക; “കർത്തരി അല്ലെങ്കിൽ കർമ്മണി“ കാണുക).
