യേശു യോഹന്നാൻസ്നാപകനെക്കുറിച്ചു പുരുഷാരത്തോടു പറയുന്നതിന്റെ വിവരണം തുടരുന്നു.

# ഞാൻ ഈ തലമുറയെ ഏതിനോടു ഉപമിക്കേണ്ടു?

ഇത് ഒരു ആലങ്കാരികചോദ്യത്തിന്റെ ആരംഭമാണു. യേശു ഇതുപയോഗിച്ച് ആ കാലത്തു അവന്റെ വചനം കേട്ടുകൊണ്ടിരുന്ന ജനങ്ങളെയും ചന്തസ്ഥലത്തിരുന്നു വിളിച്ചുപറയുന്ന കുട്ടികളെയും തമ്മിൽ താരതമ്യം ചെയ്യുന്നു. അവൻ ഒരു ആലങ്കാരികചോദ്യത്തോടുകൂടെ യാണു ഇത് ആരംഭിക്കുന്നത്. (“ആലങ്കാരികചോദ്യം“ കാണുക).

# ചന്തസ്ഥലങ്ങളിൽ ഇരുന്നു ചങ്ങാതിമാരോട്: ഞങ്ങൾ നിങ്ങൾക്കായി കുഴൽ ഊതി....എന്നു വിളിച്ചുപറയുന്ന കുട്ടികളോട് അതു തുല്യം

ഈ ഉപമയുടെ അർത്ഥം ഇങ്ങനെ ആയിരിക്കാം :  1) യേശു “കുഴൽ ഊതി“, യോഹന്നാൻ “വിലാപം പാടി“, എന്നാൽ “ഈ തലമുറ“ നൃത്തം ചെയ്യുവാനോ മാറത്തടിച്ചുകരയുവാനോ തയ്യാറായില്ല. ഇവ അനുസരണത്തെ കാണിക്കുന്ന രൂപകങ്ങളാണു.
2) പരീശന്മാരും മറ്റു മതനേതാക്കന്മാരും മോശെയുടെ ന്യായപ്രമാണത്തോട് അവർ കൂട്ടിച്ചേർത്ത പ്രമാണങ്ങളെ അനുസരിക്കാത്തതിനു സാധാരണക്കാരായ ജനങ്ങളെ വിമർശിച്ചിരുന്നു. (“ഉപമ“, “രൂപകം“ എന്നിവ കാണുക).

# ഈ തലമുറ

“ഇന്നു ജീവിച്ചിരിക്കുന്ന ജനങ്ങൾ“, അല്ലെങ്കിൽ “ഈ ജനങ്ങൾ“, അല്ലെങ്കിൽ “ഈ തലമുറയിൽ ഉൾപ്പെട്ട ജനങ്ങളേ, നിങ്ങൾ“ (യു.ഡി.ബി. കാണുക).

# ചന്തസ്ഥലത്ത്

ഇത് ജനങ്ങൾ തങ്ങളുടെ സാധനങ്ങൾ വിൽക്കുവാൻ എത്താറുള്ള വലിപ്പവും വിശാലതയുമുള്ള തുറസ്സായ പൊതുസ്ഥലമായിരുന്നു.

# ഞങ്ങൾ നിങ്ങൾക്കായി കുഴൽ ഊതി

“ഞങ്ങൾ‘ എന്ന പദം ചന്തസ്ഥലത്ത് ഇരിക്കുന്ന കുട്ടികളെ സൂചിപ്പിക്കുന്നു. “നിങ്ങൾ“ എന്നത് കുഴൽനാദവും വിലാപശബ്ദവും കേട്ടിട്ടും പ്രതികരിക്കാത്ത “ഈ തലമുറയെ“ അല്ലെങ്കിൽ “പുരുഷാരത്തെ“ കുറിക്കുന്നു.

# കുഴൽ

ഇത് അകം പൊള്ളയായതും വായ് ചേർത്തുവെക്കുന്ന അറ്റത്തും  വശങ്ങളിൽ വിരലുകൾ വെക്കുന്ന സ്ഥാനങ്ങളിലും ദ്വാരങ്ങൾ ഉള്ളതുമായ ഒരു നീളമുള്ള സംഗീതോപകരണമാണു. അതിന്റെ ഒരു അറ്റത്തുള്ള  ദ്വാരത്തിലൂടെ ഊതിയും വിരലുകൾ ചലിപ്പിച്ചുമാണു അതിലൂടെ സംഗീതം പുറപ്പെടുവിക്കുന്നത്.

# നിങ്ങൾ നൃത്തം ചെയ്തില്ല

“സംഗീതത്തിനനുസരിച്ചു നിങ്ങൾ നൃത്തം ചെയ്തില്ല“.

# നിങ്ങൾ മാറത്തടിച്ചില്ല

“എന്നാൽ നിങ്ങൾ ഞങ്ങളോടൊരുമിച്ചു മാറത്തടിച്ചു കരഞ്ഞില്ല“.
