പൗലൊസ്‌ ഒരു യെഹൂദനുമായുള്ള സാങ്കല്‍പ്പിക വാദപ്രതിവാദം തുടരുന്നു

# എന്നാല്‍ നിന്‍റെ കാഠിന്യത്താലും അനുതാപമില്ലാത്ത ഹൃദയത്താലും – കേള്‍ക്കാന്‍ വിസമ്മതിക്കുകയും ദൈവത്തെ അനുസരിക്കാത്തതുമായ ഒരു വ്യക്തിയെ പൗലൊസ്‌ കല്ലിനെപ്പോലെ ഉറപ്പുള്ള ഒന്നിനോട് സാമ്യപ്പെടുത്തുകയാണ്. ഹൃദയം ഒരുവന്‍റെ പൂര്‍ണ്ണ വ്യക്തിത്വത്തെ പ്രതിനിധീകരിക്കുന്നു. സമാന്തരമായ വിവര്‍ത്തനം: “നീ കേള്‍ക്കാന്‍ വിസമ്മതിക്കുകയും മാനസാന്തരപ്പെടാത്തതും കൊണ്ടുതന്നെ.” (നോക്കുക: ഭാവാര്‍ത്ഥങ്ങളും, ഉപന്യാസവും)


# നീ നിനക്കുതന്നെ കോപം കൂട്ടിവയ്ക്കുന്നു – “കൂട്ടിവയ്ക്കുക” എന്ന പദപ്രയോഗം സാധാരണമായി ഒരു വ്യക്തി തന്‍റെ സര്‍വ്വ സമ്പത്തും ശേഖരിച്ചു സുരക്ഷിതമായ സ്ഥലത്ത് ചേര്‍ത്തുവയ്ക്കുന്നതിനെ സൂചിപ്പിക്കുന്നു. ഒരു വ്യക്തി സര്‍വ്വസമ്പത്തിനും പകരമായി ദൈവത്തിന്‍റെ ശിക്ഷാവിധി കൂട്ടിവെക്കുന്നു എന്ന് പൗലൊസ്‌ ഇവിടെ പറയുന്നു. അനുതാപമില്ലാതെ അവര്‍ എത്രത്തോളം പോകുന്നുവോ, ശിക്ഷാവിധിയും അതിനനുസരിച്ച് അധികമായിരിക്കും.  സമാന്തരമായ വിവര്‍ത്തനം: “നീ നിന്‍റെതന്നെ ശിക്ഷാവിധിയെ കഠിനമാക്കുന്നു.”


# കോപദിവസത്തില്‍, ദൈവത്തിന്‍റെ നീതിയുള്ള വിധി വെളിപ്പെടുന്ന ദിവസം – അവ ഒരേ ദിവസം സൂചിപ്പിക്കുന്നു. സമാന്തരമായ വിവര്‍ത്തനം: “ദൈവത്തിന്‍റെ കോപം എല്ലാവര്‍ക്കും വെളിപ്പെടുത്തുകയും അവന്‍ നീതിയുക്തമായി സര്‍വ്വ ജനത്തേയും ന്യായം വിധിക്കുകയും ചെയ്യുമ്പോള്‍” (നോക്കുക: യുഡിബി)


# തിരികെ നല്‍കും – “ മാന്യമായ പ്രതിഫലം അഥവാ ശിക്ഷാവിധി നല്‍കുന്നു”


# ഓരോരുത്തര്‍ക്ക് അവരവരുടെ പ്രവര്‍ത്തികള്‍ക്ക് ഒത്തവണ്ണം – “ഓരോ വ്യക്തിയും ചെയ്ത പ്രവര്‍ത്തിക്കു തക്കവിധം.”


# നല്ല പ്രവര്‍ത്തിക്കു വേണ്ടുന്ന സ്ഥിരത പൂണ്ടു തേജസ്സും മാനവും അക്ഷയതയും അന്വേഷിക്കുന്നവര്‍ക്ക് നിത്യജീവനും – “സ്ഥിരതയോടുകൂടി ആരെല്ലാം സല്‍പ്രവര്‍ത്തികളാല്‍ തേജസ്സും മാനവും അക്ഷയതയും അന്വേഷിക്കുന്നുവോ അവര്‍ക്കെല്ലാം അവന്‍ നിത്യജീവനെ കൊടുക്കുന്നു”


# അന്വേഷിച്ചു – ദൈവത്തിന്‍റെ ന്യായവിധി നാളില്‍ അവനില്‍നിന്നും ഒരു അനുകൂലമായ തീരുമാനം ഉണ്ടാകുന്നതിനു അവരുടെ പ്രവര്‍ത്തികള്‍ നിദാനമായി.


# തേജസ്സും മാനവും അക്ഷയതയും – ദൈവം അവരെ പ്രശംസിക്കുകയും ബഹുമാനിക്കുകയും ചെയ്യണമെന്നും, അവര്‍ ഒരിക്കലും മരിക്കരുതെന്നും അവര്‍ ആഗ്രഹിക്കുന്നു.


# അക്ഷയത –  ഇത് ശരീരത്തിന്‍റെ ക്ഷയത്തെ സൂചിപ്പിക്കുന്നു,

