യേശു തന്റെ ശിഷ്യന്മാരുമായി ഒരു വീട്ടിൽ എത്തി, ദൈവരാജ്യത്തെക്കുറിച്ചുള്ള  ഉപമയുടെ അർത്ഥം വിശദമാക്കുന്നു.

# കള കൂട്ടി തീയിലിട്ടു ചുടും പോലെ – ഇത് കർത്തരിപ്രയോഗത്തിലാക്കി ഇങ്ങനെ പരിഭാഷപ്പെടുത്താം : “മനുഷ്യർ കള കൂട്ടി തീയിൽ ഇട്ടുചുടും പോലെ“(“കർത്തരി അല്ലെങ്കിൽ കർമ്മണി“ കാണുക).


# ലോകാവസാനം – “യുഗാവസാനം“.


# മനുഷ്യപുത്രൻ തന്റെ ദൂതന്മാരെ അയയ്ക്കും – ഇവിടെ യേശു തന്നെക്കുറിച്ചുതന്നേയാണു സംസാരിക്കുന്നത്. ഇതു മറ്റൊരു വിധത്തിൽ പരിഭാഷപ്പെടുത്താം : “മനുഷ്യപുത്രനായ ഞാൻ എന്റെ ദൂതന്മാരെ അയയ്ക്കും“.


# അധർമ്മം പ്രവർത്തിക്കുന്നവർ

“അധർമ്മപ്രവൃത്തികൾ ചെയ്യുന്നവർ“., അല്ലെങ്കിൽ “ദുഷ്ടമനുഷ്യർ“.

# തീച്ചൂള – ഇത്, “ഭായാനകമായ തീച്ചൂള“ എന്നു പരിഭാഷപ്പെടുത്തുവാൻ കഴിയും. “തീച്ചൂള“ എന്ന പദം പരിചിതമല്ലെങ്കിൽ, “തീയടുപ്പ്“ എന്നു പരിഭാഷപ്പെടുത്താം.


# സൂര്യനെപ്പോലെ പ്രകാശിക്കും – “സൂര്യനെപ്പോലെ തെളിഞ്ഞുപ്രകാശിക്കും“. (“ഉപമ“ കാണുക).


# ചെവിയുള്ളവൻ കേൾക്കട്ടെ – ചില ഭാഷകളിൽ ഇത് മദ്ധ്യമപുരുഷസർവ്വനാമം ഉപയോഗിച്ചു ചെയ്യുമ്പോഴാണു കൂടുതൽ സ്വാഭാവികത തോന്നുക : “ചെവിയുള്ള നിങ്ങൾ, കേൾക്കുക‘, അല്ലെങ്കിൽ “നിങ്ങൾക്കു ചെവിയുണ്ട്, അതിനാൽ ശ്രദ്ധിക്കുക“. (“ഉത്തമപുരുഷസർവ്വനാമം“,  “മദ്ധ്യമപുരുഷസർവ്വനാമം “പ്രഥമപുരുഷസർവ്വനാമം“ ഇവ കാണുക).“

