ഇവിടെ യേശു തന്റെ അപ്പൊസ്തലന്മാരോട്, അവർ അവനുവേണ്ടി വേല ചെയ്യുമ്പോൾ സഹിക്കേണ്ടി വന്നേക്കാവുന്ന ഉപദ്രവങ്ങളെ ക്കുറിച്ചു പറയുന്നതിന്റെ വിവരണം തുടരുന്നു. ഇത്  10:16ലാണു ആരംഭിച്ചത്.

# ദേഹിയെ കൊല്ലുവാൻ കഴിയാതെ ദേഹത്തെ കൊല്ലുന്നവരെ ഭയപ്പെടേണ്ട

“മനുഷ്യരെ ഭയപ്പെടേണ്ട കാര്യമില്ല. അവർക്കു ശരീരത്തെ കൊല്ലാൻ കഴിയും, എന്നാ‍ൽ അവർക്കു ദേഹിയെ കൊല്ലാൻ കഴിയുകയില്ല.“

# ദേഹത്തെ കൊല്ലുക

ശാരീരികമായി ഇല്ലാതാക്കുക. ഈ വാക്കുകളിൽ അഭംഗി തോന്നുന്നുവെങ്കിൽ ഇങ്ങനെ മാറ്റി പരിഭാഷപ്പെടുത്താം : “നിങ്ങളെ കൊല്ലുവാൻ“, അല്ലെങ്കിൽ “മറ്റുള്ളവരെ കൊല്ലുവാൻ“.

# ദേഹം

ഒരു മനുഷ്യന്റെ തൊട്ടുനോക്കുവാൻ സാധിക്കുന്ന ഭൗതികരൂപം“.

# ദേഹിയെ കൊല്ലുക

മനുഷ്യർ മരിച്ചതിനു ശേഷം അവരെ ഉപദ്രവിക്കുക.

# ദേഹി

മനുഷ്യൻ ശാരീരികമായി മരിക്കുമ്പോൾ അവന്റെ ശരീരത്തിൽനിന്നു വേർപെട്ടുപോകുന്ന അവനിലെ അദൃശ്യവും അസ്പൃശ്യവുമായ  വ്യക്തിത്വഭാഗം.

# കാശിനു രണ്ടു കുരികിൽ വിൽക്കുന്നില്ലയോ?

ഈ ആലങ്കാരികചോദ്യം ഇങ്ങനെ മാറ്റി പരിഭാഷപ്പെടുത്താം : “കുരികിലുകളെക്കുറിച്ചു ചിന്തിച്ചു നോക്കുക. അവ തീരെ വില കുറഞ്ഞവയാകയാൽ  നിങ്ങൾക്ക് അവയിൽ രണ്ടെണ്ണത്തിനെ ഒരു ചെറിയ നാണയം കൊടുത്തുവാങ്ങാൻ കഴിയും.“ (യു.ഡി.ബി.). (“ആലങ്കാരികചോദ്യം“ കാണുക).

# കുരികിലുകൾ

ഇവ ധാന്യമണികൾ തിന്നുജീവിക്കുന്ന വളരെ ചെറിയ പക്ഷികളാണു. ഈ പക്ഷികളെ മനുഷ്യർ തീരെ നിസ്സാരമായി കരുതുന്ന കാര്യങ്ങളോടു സാദൃശ്യപ്പെടുത്തി പറഞ്ഞിരിക്കുന്നു.(“രൂപകം“ കാണുക).

# കാശ്

ഏറ്റവും മൂല്യം കുറഞ്ഞ നാണയം.  ഇതിനു  ലക്ഷ്യഭാഷ സംസാരിക്കുന്ന ദേശത്തിലെ ഏറ്റവും മൂല്യം കുറഞ്ഞ നാണയത്തിന്റെ പേരാണു ഉപയോഗിക്കാറുള്ളത്. ഇത് ഒരു കൂലിക്കാരനു ലഭിച്ചിരുന്ന ദിവസക്കൂലിയുടെ പതിനാറിൽ ഒരു ഭാഗത്തിനു തുല്യമായ മൂല്യം മാത്രമുണ്ടായിരുന്ന ഒരു ചെമ്പുനാണയം എന്നാണു കണക്കാക്കപ്പെട്ടിട്ടുള്ളത്. ഈ പദത്തിനു പകരം  “ചില്ലിക്കാശ്“ എന്ന പദം ഉപയോഗിക്കാവുന്നതാണു.

# അവയിൽ ഒന്നുപോലും നിങ്ങളുടെ പിതാവു സമ്മതിക്കാതെ നിലത്തു വീഴുകയില്ല

ഈ വാക്യം ഇങ്ങനെ മാറ്റി പരിഭാഷപ്പെടുത്താം : “നിങ്ങളുടെ പിതാവ് ആ കാര്യം അറിയുന്നെങ്കിൽ  മാത്രമേ അതിൽ ഒരെണ്ണമെങ്കിലും നിലത്തു വീഴുകയുള്ളു.“ അല്ലെങ്കിൽ “നിങ്ങളുടെ പിതാവ് അതിനെക്കുറിച്ച് അറിയുന്നെങ്കിൽ മാത്രമേ അതിൽ ഒരെണ്ണമെങ്കിലും നിലത്തു വീഴുന്നുള്ളു“.(“ഇരട്ടനിഷേധം“ കാണുക).

# അവയിൽ ഒന്നുപോലും

“ഒരു കുരികിൽ എങ്കിലും“.

# നിലത്തു വീഴുന്നുള്ളു

“ചാകുന്നുള്ളു“.

# നിങ്ങളുടെ തലയിലെ രോമവും എല്ലാം എണ്ണപ്പെട്ടിരി ക്കുന്നു

“നിങ്ങളുടെ തലയിൽ എത്ര തലമുടി ഉണ്ടെന്നുപോലും ദൈവം അറിയുന്നു“.(“കർത്തരി അല്ലെങ്കിൽ കർമ്മണി“ കാണുക).

# എണ്ണപ്പെട്ടിരിക്കുന്നു

“എണ്ണിക്കണക്കാക്കപ്പെട്ടിരിക്കുന്നു“.

# ഏറിയ കുരികിലുകളേക്കാളും നിങ്ങൾ വിശേഷതയുള്ളവരല്ലോ

‘ദൈവം നിങ്ങളെ അസംഖ്യം കുരികിലുകളേക്കാളും വിലയേറിയവരായി കണക്കാക്കിയിരിക്കുന്നു.“
