ഇവിടെ യേശു തന്റെ അപ്പൊസ്തലന്മാരോട്, അവർ അവനുവേണ്ടി വേല ചെയ്യുമ്പോൾ സഹിക്കേണ്ടിവന്നേക്കാ വുന്ന ഉപദ്രവങ്ങളെക്കുറിച്ചു പറയുന്നതിന്റെ വിവരണം തുടരുന്നു. ഇത്  10:16ലാണു ആരംഭിച്ചത്.

# അവരെ ഭയപ്പെടേണ്ടാ

ഇവിടെ “അവരെ“ എന്ന സർവ്വനാമം യേശുവിന്റെ അനുയായികളെ ഉപദ്രവിക്കുന്ന വരെ .കുറിക്കുന്നു.

# മറച്ചുവെച്ചതൊന്നും വെളിപ്പെടാതെയും ഗൂഢമായതൊന്നും അറിയാതെയും ഇരിക്കയില്ല

ഈ സമാന്തരപ്രസ്താവനയെ ഇങ്ങനെ മറ്റൊരു വിധത്തിൽ പരിഭാഷപ്പെടുത്താം : “മനുഷ്യർ മറച്ചുവെക്കുന്ന കാര്യങ്ങളെ ദൈവം വെളിപ്പെടുത്തും“. (“സമാന്തരപ്രസ്താവന“ കാണുക; “കർത്തരി അല്ലെങ്കിൽ കർമ്മണി“ കാണുക).

# ഞാൻ ഇരുട്ടത്തു നിങ്ങളോടു പറയുന്നത് വെളിച്ചത്തു പറയുവിൻ; ചെവിയിൽ പറഞ്ഞുകേൾക്കുന്നത് പുരമുകളിൽനിന്നു ഘോഷിപ്പിൻ

ഈ സമാന്തരപ്രസ്താവനയെയും ഇങ്ങനെ മറ്റൊരു വിധത്തിൽ പരിഭാഷപ്പെടുത്താം : “ഞാൻ നിങ്ങളോട് ഇരുട്ടത്തു പറയുന്നത് ജനങ്ങളോടു പകൽവെളിച്ചത്തിൽ പറയുവിൻ; നിങ്ങൾ നിങ്ങളുടെ ചെവിയിൽ മൃദുസ്വരത്തിൽ കേൾക്കുന്നത് പുരമുകളിൽനിന്നു ഘോഷിച്ചുപറയുവിൻ“.

# ഞാൻ ഇരുട്ടത്തു നിങ്ങളോട് പറയുന്നത്

“ഞാൻ നിങ്ങളോടു രഹസ്യമായി പറയുന്നത്“ (യു.ഡി.ബി.), അല്ലെങ്കിൽ, “ഞാൻ നിങ്ങളോടു സ്വകാര്യമായി പറയുന്ന കാര്യങ്ങൾ“. (“രൂപകം“ കാണുക).

# വെളിച്ചത്തു പറയുവിൻ

“അതു പരസ്യമായി പറയുവിൻ“, അല്ലെങ്കിൽ “അതെല്ലാവരും കേൾക്കെ വിളിച്ചുപറയുവിൻ“ (യു.ഡി.ബി.കാണുക;“രൂപകം“കാണുക).

# നിങ്ങൾ നിങ്ങളുടെ ചെവിയിൽ മൃദുസ്വരത്തിൽ കേൾക്കുന്ന  കാര്യങ്ങൾ

“ ഞാൻ നിങ്ങളോടു മറ്റാരും കേൾക്കാതെ ശബ്ദം താഴ്ത്തി ചെവിയിൽ പറയുന്ന കാര്യങ്ങൾ“.

# പുരമുകളിൽനിന്നു ഘോഷിപ്പിൻ

“അത് എല്ലാവരും കേൾക്കെ ഉറക്കെ വിളിച്ചുപറയുവിൻ“. യേശുവിന്റെ കാലത്തെ വീടുകളുടെ മേൽക്കൂരകൾ നിരപ്പായവയായി രുന്നു. .അവിടെ നിന്നുകൊണ്ട് ഉറക്കെ വിളിച്ചുപറഞ്ഞാൽ ദൂരെയുള്ളവർക്കും കേൾക്കാമായിരുന്നു.
