ഇവിടെ യേശു ഒരു പക്ഷവാതക്കാരനെ സൗഖ്യമാക്കുന്ന സംഭവവിവരണം ആരംഭിക്കുന്നു.

# യേശു ഒരു പടകിൽ കയറി

ശിഷ്യന്മാരും യേശുവിനോടുകൂടെ പോയി എന്നു കരുതാം (യു.ഡി.ബി.കാണുക).

# പടക്

ഇത് 8:23ൽ കണ്ട രീതിയിലുള്ള ഒരു പടക് ആയിരിക്കാം. തെറ്റായ ധാരണ ഒഴിവാക്കുവാൻ ആവശ്യമെങ്കിൽ മാത്രം ഈ കാര്യം വ്യക്തമാക്കുക.

# സ്വന്തപട്ടണത്തിൽ എത്തി

“അവൻ പാർത്തിരുന്ന പട്ടണത്തിൽ“ (യു.ഡി.ബി.).

# നോക്കുക(Behold) അവിടെ ചിലർ

ഈ വാക്ക് ഈ ചരിത്രവിവരണത്തിലെ മറ്റൊരു സംഭവത്തിന്റെ  ആരംഭം കുറിക്കുന്നു. ഇതിൽ കഴിഞ്ഞ സംഭവങ്ങളിൽ കണ്ടതിൽനിന്നു വ്യത്യസ്തരായ ആൾക്കാർ ഉൾപ്പെട്ടിട്ടുണ്ടാകാം. നിങ്ങളുടെ ഭാഷയിൽ ഇതു വ്യക്തമാക്കുന്നതിനുള്ള ഒരു രീതി ഉണ്ടായിരിക്കും.

# ചിലർ

ആ പക്ഷവാതക്കാരനെ യേശുവിന്റെ  അടുക്കൽ കൊണ്ടുവന്നവർ.

# അവരുടെ വിശ്വാസം

പക്ഷവാതക്കാരനെ കൊണ്ടുവന്നവരുടെ വിശ്വാസം, ആ പക്ഷവാതക്കാരന്റെ വിശ്വാസവുംകൂടെ ഈ പരാമർശത്തിൽ ഉൾപ്പെട്ടിട്ടുണ്ടെന്നു കരുതാം.

# മകനേ

ആ മനുഷ്യൻ യേശുവിന്റെ യഥാർത്ഥ മകനല്ലായിരുന്നു. യേശു അവനോട് മനസ്സലിവോടെ ഇടപെട്ടതുകൊണ്ടാണു ആ നിലയിൽ സംബോധന ചെയ്തത്. ഈ പ്രയോഗം ആശയക്കുഴപ്പം ഉണ്ടാ‍ക്കുമെങ്കിൽ നിങ്ങൾക്ക് ഇതിനുപകരം “എന്റെ സ്നേഹിതാ“ എന്നോ “പ്രിയ യുവാവേ“ എന്നോ പരിഭാഷപ്പെടുത്താം.  അതുമല്ലെങ്കിൽ ഈ സംബോധനതന്നേ ഒഴിവാക്കാം.

# നിന്റെ പാപങ്ങൾ മോചിച്ചുതന്നിരിക്കുന്നു

“ദൈവം നിന്റെ പാപങ്ങൾ മോചിച്ചുതന്നിരിക്കുന്നു.“, അല്ലെങ്കിൽ “ഞാൻ നിന്റെ പാപങ്ങൾ മോചിച്ചുതന്നിരിക്കുന്നു“.
